У Вікіпедыі ёсць артыкулы пра іншых асоб з прозвішчам Сляндзінскі.

**Аляксандр Язэп Сляндзінскі** (1803, Вільня  — 1878, Вільня) — расійскі, польскі і літоўскі мастак, бацька мастака Вінцэся Сляндзінскага, дзед мастака Людаміра Сляндзінскага

Біяграфія
---------

Быў адным з дзевяці дзяцей у сям'і купца, крамніка і бурмістра віленскага Марціна Сляндзінскага і яго жонкі Кацярыны з Вайцяховічаў. Дзяцінства правёў у бацькоўскім доме ў Вільні па вуліцы Вялікай, 203 (зараз вуліца Дзіджыоі, 15).

У 1819—1831 вывучал жывапіс, графіку, разьбярства, архіэктуру і гісторыю ў Віленскім універсітэце. Разьбярствам займаўся ў знакамітага вучня Андрэ Ле Бруна — Казіміра Ельскага. Выкладчыкам малюнка быў Ян Рустэм. Гісторыю вывучаў разам з Юзафам Крашэўскім, з якім потым сябраваў.

Вядома, што ў 1842 Аляксандр Сляндзінскі працаваў мастаком у маёнтку Чырвоны двор у Ковенскім павеце. Маёнтак належаў Бенедыкту Тышкевічу, які быў мецэнатам і заступнікам мастака. У Чырвоным двары Аляксандр звёў сяброўства з віленскім мастаком-пейзажыстам і сцэнографам Альбертам Жаметам. З 1948 Аляксандр служыў у якасці хатняга настаўніка малюнку Тышкевичаў. Для пабудаванай мясцовай царквы зрабіў роспісы крыжа і некаторых алтароў.
 
У гады жыцця ў Вільне (1840—1848) сябраваў з Станіславам Манюшкам і даваў урокі малявання яго дачцэ Элізабэт. Манюшка таксама даваў урокі фартэпіяна сыну Аляксандра Вінцэсю. Да Сляндзінскіх прыходзіў паэт Сыракомля, у іх доме праводзіліся музычна-паэтычныя вечарыны.

З канцу 1840-х гадоў, разам са сваёй жонкай, Каралінай з Каргоўдаў (1812 — 23.09.1883) жыў у маёнтках Барцяны і Баярышкі пад Коўна. У іх было шэсцера дзяцей — тры дачкі і тры сына:

* Станіслаў (інжынер сувязі)
* Вікторыя Феліцыя (нар. 30.08.1835 у Ёнаве)
* Вінцэнт Леапольд (нар. 02.01.1837 у Скрабіна, мастак)
* Кацярына Ізабэла (нар. 05.11.1841 у Барцянах)
* Ёгана Людгарда (нар. 4.04.1844 у Барцянах)
* Аляксандр Джон (нар. 1842, батанік, супрацоўнік Ягелонскага ўніверсітэту)

Аляксандр памёр у 1878 годзе ў Вільні, пахаваны на Бернардынскіх могілках у грабніцы, якую ён заснаваў у 1833 для сваіх бацькоў.

Творчасць
---------

Ствараў карціны рэлігійнага характэру, у прыватнасці, Мадонна з дзіцем у царкве Святой Тэрэзы ў Вільні, Святая Сесілія ў дамініканскам саборы ў Вільні. Партрэтны жывапіс, на якім спецыялізаваўся Аляксандр Язэп, быў стылістычна блізкі да манеры Яна Рустэма, характарызаваўся вялікім візуальным падабенствам з партрэтуемымі. Таксама маляваў сцэны гістарычнага жанру, спасылаючыся на студзеньскае паўстанне. Творы пабытовага жанру былі часта з алегарычным зместам, падобна манеры Д. Тэнірса. У сцэнах з жыцця бедных людзей і жабракоў выкарыстоўваў натуралістычныя формы, падкрэсліваючы ўродлівыя прыкметы.

* Партрэт жонкі КараліныПартрэт жонкі Караліны
* Андрэй СнядэцкіАндрэй Снядэцкі
* Казімір БрадзінскіКазімір Брадзінскі
* Яўрэйская карчмаЯўрэйская карчма

Зноскі
------

1. 1 2
2. 1 2
3. ↑  Aleksander Józef Sleńdziński // NUKAT — 2002.<a href='https://wikidata.org/wiki/Track:Q11789729'></a>

Спасылкі
--------

* Galeria Slendzinskich w Białystoku
* *Сяргей Гваздзёў* Людамір Сляндзінскі. Трайны партрэт // «Новы час» № 17 (338), 3 мая 2013. — С. 15.

|  |  |
| --- | --- |
| ⚙️   Генеалогія і некрапалістыка | IPSB: aleksander-jozef-slendzinski · Sejm-Wielki.pl · Geni.com |
| Нарматыўны кантроль | ISNI: 0000 0004 0905 3387 · NUKAT: n2004252600 · VIAF: 302591679 |